CELEX: 32015R1978
Language: bg
Date: 2015-08-28 00:00:00
Title: Делегиран регламент (ЕС) 2015/1978 на Комисията от 28 август 2015 година за изменение на Регламент (ЕС) № 978/2012 на Европейския парламент и на Съвета по отношение на условията за прилагане на член 8, посочени в приложение VI към него

5.11.2015   
            
            
               BG
            
            
               Официален вестник на Европейския съюз
            
            
               L 289/1
            
         ДЕЛЕГИРАН РЕГЛАМЕНТ (ЕС) 2015/1978 НА КОМИСИЯТА
   от 28 август 2015 година
   за изменение на Регламент (ЕС) № 978/2012 на Европейския парламент и на Съвета по отношение на условията за прилагане на член 8, посочени в приложение VI към него
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 978/2012 на Европейския парламент и на Съвета от 25 октомври 2012 г. за прилагане на схема от общи тарифни преференции и за отмяна на Регламент (ЕО) № 732/2008 на Съвета (1), и по-специално член 8, параграф 6 от него,
   като има предвид, че:
   
               (1)
            
            
               Съгласно член 8, параграф 1 от Регламент (ЕС) № 978/2012 тарифните преференции по общия режим на общата схема от тарифни преференции („ОСП“) следва да се суспендират по отношение на продуктите от раздел по ОСП, които са с произход от държава — бенефициер по ОСП, когато в продължение на три последователни години средната стойност на вноса в Съюза на тези продукти от посочената държава — бенефициер по ОСП, надвишава праговете, посочени в приложение VI. Праговете се изчисляват като процент от общата стойност на вноса в Съюза на същите продукти от всички държави — бенефициери по ОСП.
            
         
               (2)
            
            
               С Регламент (ЕС) № 978/2012 на Комисията се предоставя правомощието при всяко изменение на списъка на държавите — бенефициери по ОСП, да приема делегирани актове за изменение на приложение VI с цел коригиране на реда и условията, посочени в това приложение, така че в пропорционално изражение да се запази същата тежест на отделените продуктови раздели, както е определено в член 8, параграф 1.
            
         
               (3)
            
            
               С Делегиран регламент (ЕС) № 1421/2013 на Комисията (2), считано от 1 януари 2015 г., Китай, Еквадор, Малдивските острови и Тайланд бяха заличени от списъка на държавите — бенефициери по ОСП, изброени в приложение II към Регламент (ЕС) № 978/2012. Поради значителния дял на вноса по ОСП, осъществяван от тези държави, във връзка с тяхното заличаване от списъка на бенефициерите е необходимо да бъдат изменени редът и условията, посочени в приложение VI към Регламент (ЕС) № 978/2012.
            
         
               (4)
            
            
               В резултат на всички изменения в списъка с държавите в приложение II към Регламент (ЕС) № 978/2012, направени от влизането в сила на посочения регламент до 1 януари 2015 г., общото количество на вноса в Съюза от всички държави — бенефициери по ОСП, взето като средна стойност, през последните три последователни години (2012—2014 г.), намалява на 30,71 %. Раздели Р-2а, Р-3 и Р-5 в приложение V представляват изключения в този смисъл, доколкото за тези раздели общото количество на вноса в Съюза от всички държави — бенефициери по ОСП, отбелязва незначителен спад (с по-малко от 10 %). Поради това, за да се запази в пропорционално изражение същата тежест на отделените продуктови раздели, двата прага, посочени в приложение VI, следва да бъдат увеличени съответно на 47,2 % и 57,0 %, с изключение на раздели Р-2а, Р-3 и Р-5 в приложение V, за които прагът следва да остане на сегашното си равнище.
            
         
               (5)
            
            
               Предвид това че с Делегиран регламент (ЕС) № 1421/2013 Китай, Еквадор, Малдивските острови и Тайланд са заличени от списъка на държавите — бенефициери по ОСП, считано от 1 януари 2015 г., с оглед постигане на съгласуваност и правна сигурност настоящият регламент следва да се прилага с обратна сила, считано от 1 януари 2015 г.,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение VI към Регламент (ЕС) № 978/2012 се заменя със следното:
   
      
         „ПРИЛОЖЕНИЕ VI
         
            Ред и условия за прилагане на член 8
         
         
                  
                     1.
                  
                  
                     Член 8 се прилага, когато процентният дял, посочен в параграф 1 от същия член, надвиши 57,0 %.
                  
               
                  
                     2.
                  
                  
                     Член 8 се прилага за раздели Р-2а, Р-3 и Р-5 по ОСП в приложение V, когато процентният дял, посочен в параграф 1 от същия член, надвиши 17,5 %.
                  
               
                  
                     3.
                  
                  
                     Член 8 се прилага за раздели Р-11а и Р-11б по ОСП в приложение V, когато процентният дял, посочен в параграф 1 от същия член, надвиши 47,2 %.“
                  
               
   
   Член 2
   Настоящият регламент влиза в сила в деня след деня на публикуването му в Официален вестник на Европейския съюз.
   Той се прилага от 1 януари 2015 г.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 28 август 2015 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 303, 31.10.2012 г., стр. 1.
   
      (2)  Делегиран регламент (ЕС) № 1421/2013 на Комисията от 30 октомври 2013 г. за изменение на приложения I, II и IV към Регламент (ЕС) № 978/2012 на Европейския парламент и на Съвета за прилагане на схема от общи тарифни преференции (ОВ L 355, 31.12.2013 г., стр. 1).